SET ปิดเช้ารีบาวด์ 10 จุด ขานรับ “ยุบสภา” แนวโน้มบ่ายบวกต่อ
SET ปิดเช้ารีบาวด์ 10 จุด หลังรับปัจจัยลบมากแล้ว-ยุบสภาหนุน แนวโน้มบ่ายบวกต่อ ให้แนวรับ 1,560 จุด และแนวต้าน 1,575 จุด
SET ปิดเช้ารีบาวด์ 10 จุด หลังรับปัจจัยลบมากแล้ว-ยุบสภาหนุน แนวโน้มบ่ายบวกต่อ ให้แนวรับ 1,560 จุด และแนวต้าน 1,575 จุด
21 มี.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้ารีบาวด์ตามตลาดหุ้นในภูมิภาคเอเชีย หลังนักลงทุนตอบรับข่าวปัญหาภาคธนาคารในสหรัฐและยุโรปไปพอสมควรแล้ว ขณะที่ธนาคารกลางสหรัฐ (เฟด) ก็ได้ประกาศความร่วมมือกับธนาคารกลางแคนาดา, ธนาคารกลางอังกฤษ (BoE), ธนาคารกลางญี่ปุ่น (BOJ), ธนาคารกลางยุโรป (ECB) และธนาคารกลางสวิตเซอร์แลนด์ เพื่อเสริมสภาพคล่องในระบบการเงิน
โดยในประเทศยังได้ปัจจัยหนุนจากการประกาศยุบสภาวานนี้ ทำให้กระบวนการเลือกตั้งใหญ่เดินหน้าได้เต็มที่ ประกอบกับ Valuation P/E ตลาดในขณะนี้อยู่ในระดับที่ไม่แพงมากแล้วถือเป็นผลดีต่อการลงทุน
สำหรับแนวโน้มช่วงบ่ายคาดตลาดยังยืนในแดนบวกได้ต่อจากไร้ปัจจัยกดดันเพิ่ม ขณะที่นักลงทุนยังอยู่ระหว่างรอการประชุมเฟดในวันที่ 21-22 มี.ค.นี้ คาดว่าผลประชุมน่าจะเป็นบวกต่อตลาด ให้แนวรับ 1,560 จุด และแนวต้าน 1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 1,642.50 ล้านบาท ปิดที่ 62.50 บาท เพิ่มขึ้น 0.75 บาท
ADVANC มูลค่าการซื้อขาย 1,594.81 ล้านบาท ปิดที่ 213.00 บาท เพิ่มขึ้น 4.00 บาท
DELTA มูลค่าการซื้อขาย 1,123.60 ล้านบาท ปิดที่ 980.00 บาท ราคาไม่เปลี่ยนแปลง
SIRI มูลค่าการซื้อขาย 693.86 ล้านบาท ปิดที่ 1.61 บาท ลดลง 0.07 บาท
KBANK มูลค่าการซื้อขาย 643.85 ล้านบาท ปิดที่ 130.50 บาท เพิ่มขึ้น 1.00 บาท